Document ID: /roh_data/filtered/fineweb-2-filterrobots_roh.jsonl.gz/49043

Gesundheitsamt
Uffizi da sanadad
Ufficio dell'igiene pubblica
Uffants e giuvenils dovran in ambient nua ch’els san sa mover e sa sfugar savens. Els dovran era tschaveras frestgas e variadas ch’els mangian ensemen cun la famiglia u cun autras persunas bain enconuschentas. Els duain pudair sa sviluppar tenor lur potenzial e savair dumagnar situaziuns da la vita pesantas.
Il program grischun per la promoziun da la sanadad en la vegliadetgna d’uffants e da giuvenils promova las cundiziuns da basa e las structuras per cuntanscher quella finamira. Ensemen cun acturs da la vischnanca, da la canorta, da la gruppa da gieu, da la scola e da la lavur da giuvenils e da las uniuns da sport vegnan realisads projects da moviment, da nutriment e da sanadad psichica.
Concept dal program per la promoziun da la sanadad en la vegliadetgna d’uffants e da giuvenils 2022-2025 (tudestg)
Vus chattais tut las purschidas sin la plattafurma d’infurmaziun da l’Uffizi da sanadad dal Grischun per la promoziun da la sanadad e da la prevenziun
Charta europeica per il cumbat cunter adipositas (tudestg)
Pais saun tar uffants e giuvenils 2018 - actualisaziun da las basas scientificas (tudestg)
Program naziunal per moviment e nutriment (tudestg)
En il chantun Grischun vegnan dapi l'onn 2008 rimnadas, evaluadas e documentadas en il Monitoring dal BMI (Body-Mass-Index) periodicamain datas davart il cumportament da moviment e da nutriment sco er davart il pais dals uffants e dals giuvenils. Il cumenzament da l'onn da scola 2019/2020 è vegnida fatga per la quarta giada in'enquista cun in'emprova da controlla tar var 1300 scolaras e scolars da la 1., 5. e 9. classa. Il Monitoring dal BMI 2019 ch'è resultà da quella, mussa ina redistribuziun tranter pais e vegliadetgna. Sco fin ussa ha mintga 6. uffant surpais.
Monitoring dal BMI en il chantun Grischun 2019 (tudestg)
Monitoring BMI en il chantun Grischun 2015 (tudestg)